**Díjköteles várakozást vezetnek be a József Attila utcai felüljáró alatti területen**

Miskolc Megyei Jogú Város közigazgatási területén járművel történő díjköteles várakozás szabályairól szóló 9/2024. (IV.22.) önkormányzati rendelet döntése értelmében 2024. augusztus 1-jétől a József Attila utcai felüljáró alatti 4904 hrsz-ú terület (József Attila utca 9. - Gömöri pályaudvar -József Attila utca 10. szám által határolt terület) válik díjköteles parkolóvá. Az új fizető parkoló a sárga zónába fog tartozni, és óránként 260 forintot kell fizetnie annak, aki az adott helyen szeretne várakozni gépjárművével.

A parkolóbérletek megvásárlásához nem szükséges személyesen megjelenni a Városgazda ügyfélszolgálatán, mert azok online felületen, előzetes regisztrációt követően - gyorsabban és könnyebben - is megválthatók a varosgazda.hu weboldalon.  De beszerezhető személyesen is a parkolóbérlet a Miskolci Városgazda Nonprofit Kft. parkolási ügyfélszolgálatán (Széchenyi I. utca 20., a Miskolci Nemzeti Színházzal szemben).

**Parkolási ügyfélszolgálaton:**

hétfő, kedd, csütörtök 8:00 - 16:00

szerda 8:00 - 18:00

péntek 8:00 - 12:00